kardosdrur/scandi-wiki huggingface dataset:
Everything but the Girl

Everything but the Girl (ofte forkortet til EBTG) er en britisk duo dannet i 1982 i Hull. Gruppen består af forsanger og guitarist Tracey Thorn (født 26. september 1962) og guitarist og keyboardspiller Ben Watt (født 6. december 1962). 

Everything but the Girls debutsingle var en cover version af Cole Porters "Night and Day". Singlen udkom i 1982. Debutalbummet Eden udkom i Storbritannien i 1984. Gruppens største succes er single "Missing" der opnåede høje placeringer på hitlisterne i adskillige lande, og toppede på andenpladsen af U.S. Billboard Hot 100 i 1995 og tilbragte over 7 måneder på UK Singles Chart takket været et ekstremt populært remix af Todd Terry der senere ledte til, at nummeret blev nomineret til en Brit Award for Best British Single.

Watt og Thorn er også et par, selvom de har været private om deres forhold og privatliv. Deres forhold begyndte mens de gik på universitetet, og det var ikke offentlig kendt, at de havde et romantisk forhold. De blev gift i 2009.

Diskografi 
Eden (1984)
Everything but the Girl (1984, US only)
Love Not Money (1985)
Baby, the Stars Shine Bright (1986)
Idlewild (1988)
The Language of Life (1990)
Worldwide (1991)
Acoustic (1992)
Amplified Heart (1994)
Walking Wounded (1996)
Temperamental (1999)
Fuse (2023)

Referencer

Eksterne henvisninger 
 

Musikgrupper fra Storbritannien
Musikgrupper fra 1982
Fastball (band)

Fastball er et amerikansk 90'er band dannet i Austin, Texas. Bandet hed oprindeligt "Magneto U.S.A." men ændrede navn da de blev taget om bord af Hollywood Records.

Debutalbummet Make Your Mama Proud udkom i 1996. Opfølgeren All the Pain Money Can Buy udkom i 1998 og opnåede stor succes i U.S.A.

Referencer

Eksterne henvisninger 
 P3 Playlistnyt 

Fra DR P3 playlistnyt
Musikgrupper fra USA
FC Nanoq

FC Nanoq er en fodboldklub i København bestående primært af grønlændere bosat i København, bestående af to 7-mandshold, ét for senior mænd og ét for Old Boys.

Tidligere har holdet haft et 11-mandshold, der primært har huseret i DBU København's serie 4 og 5, men en enkelt sæson var man oppe og prøve kræfter med serie 3.

Klubben blev oprindeligt grundlagt i 1979 under navnet IT-79 (Inuit Timersoqatigiiffiat 79: Inuiternes Idrætsforening 79) af grønlandske studerende bosat i København. Man skiftede senere navnet til Nanoq, da man mente at IT-79 navnet mindede for meget om et IT-firma. I 2007 blev der tilføjet et FC foran navnet, for at understrege fodbolddelen.

FC Nanoq spiller sine hjemmekampe i Valby Idrætspark, og har ca. 50-60 medlemmer. Desuden afholder FC Nanoq hvert år den 1. august det officielle grønlandsmesterskab i fodbold på græs, hvor "søsterklubben" Nanok FC fra Århus kommer på besøg. Kampen blev spillet første gang i 2007, og FC Nanoq fra København har vundet alle gange.

FC Nanoq's enesponsor er i dag Ice Trawl Greenland A/S, efter at Café Rex efter et mangeårigt samarbejde trak sig som sponsor i forbindelse med at stedet blev solgt. Tidligere sponsorer og samarbejdspartnere inkluderer Nuuk Tømrer og Glarmesterfirma (Nuuk), ReneDesign (Nuuk) og Ama'r Cykelservice (København). Hummel er i dag leverandør af alt spillertøj. Macron og UMBRO har tidligere været tøj- og udstyrssponsor i en årrække, sidstnævnte frem til UMBRO Danmark's konkurs. I en periode reklamerede FC Nanoq og samlede ind for Foreningen Grønlandske Børn, ligesom disse optrådte gratis på spilletøjet.

Blandt de tidligere og nuværende spillerprofiler findes flere, som har været eller er på det grønlandske landshold. Eksempelvis Jan Nielsen, der i en årrække var anfører for det Grønlandske landshold, samt Pelle Mortensen, der tidligere har spillet for B 1908 i 2. division. Desuden har tidligere grønlandske fodboldkoryfæer som Tønnes "Kaka" Berthelsen og Ulf Abrahamsen spillet i klubben.

Formål 
Foreningens formål er gennem idræt at styrke og vedligeholde medlemmernes fysik og sundhed. Gennem idræt at udbygge socialt samvær og kammeratskab mellem grønlændere og grønlandsk relaterede samt gennem idræt at fremme et positivt og nuanceret syn på grønlændere og den grønlandske kultur. Klubben er baseret på fastboende såvel som uddannelsessøgende grønlændere eller grønlandsk relaterede. Foreningen er ikke profitgivende

Bestyrelse  
(2019)
Formand: Rasmus Isak Ravnshøj Johansen
Næstformand: Malik "B" Berthelsen
Kasserer: 
Sekretær: Steen Skou
Bestyrelsesmedlem: 
Bestyrelsesmedlem:

Eksterne henvisninger 
 FC Nanoqs hjemmeside 

Fodboldklubber under DBU København
Sportsklubber i København
Goo Goo Dolls

Goo Goo Dolls er et amerikansk rock band, der blev dannet i 1987 i Buffalo, New York af John Rzeznik og Robby Takac. I 2009 havde Goo Goo Dolls solgt mere end ni million plader alene i USA.

Bandet har gennem tiderne haft skiftende besætning.

Det selvbetitlede debutalbum Goo Goo Dolls udkom i 1987 på Mercenary Records. Gruppens andet album Jed udkom 1989. 

Gruppen er især kendt for hittet "Iris" fra soundtracket City of Angels: Music from the Motion Picture til filmen City of Angels fra 1998.

Diskografi
1987 Goo Goo Dolls
1989 Jed'''
1990 Hold Me Up1993 Superstar Car Wash1995 A Boy Named Goo1998 Dizzy Up the Girl2002 Gutterflower2006 Let Love In2010 Something for the Rest of Us2013 Magnetic2016 Boxes2019 Miracle Pill2020 It’s Christmas All Over''

Referencer

Eksterne henvisninger 

Fra DR P3 playlistnyt
Rockgrupper fra USA
Hootie & the Blowfish

Hootie & The Blowfish er et amerikansk rockband der i slutningen af 90'erne nød stor popularitet. Gruppen blev dannet i 1986 af Darius Rucker, Dean Felber, Jim Sonefeld, og Mark Bryan.

Hootie & The Blowfish har til dato udgivet 7 albummer.

Debutalbummet Cracked Rear View udkom i 1994 og er et af de bedst sælgende albummer nogensinde.

Diskografi

Studiealbummer

Referencer

Eksterne henvisninger 
 P3 Playlistnyt

Fra DR P3 playlistnyt
Musikgrupper fra USA
Jennifer Paige

Jennifer Paige (født 3. september 1973) er en amerikansk sangerinde. Hun hittede i slutningen af 90'erne og er særligt kendt for nummeret "Crush" fra 1998.

Det selvbetitlede debutalbum udkom i august 1998. Albummet Best Kept Secret udkom i 2008.

Jennifer Paige har sunget for pave Johannes Paul 2.

Diskografi 
Studiealbum
 Jennifer Paige (1998)
 Positively Somewhere (2001)
 Best Kept Secret (2008)
 Holiday (2012)

Eksterne henvisninger 
 
 
 
 P3 Playlistnyt 

Sangere fra USA
Fra DR P3 playlistnyt
Frikvarter (flertydig)

Frikvarter har flere betydninger:

 Frikvarter − pausen mellem undervisningstimerne i skolen
 Frikvarter (tegnefilmserie) − en Disney-tegnefilmserie
 Frikvarter (magasin)
Museum of Appalachia

Museum of Appalachia, som ligger i Norris, Tennessee, nord for Knoxville, er et frilandsmuseum der udstiller pionerrene og den tidlige del af det 20. århundrede i den sydlige Appalachia-region i USA.

Eksterne henvisninger 

 , Officielt websted

Museer i USA
Frilandsmuseer
Alan Bates

Sir Alan Arthur Bates, CBE (født 17. februar 1934 i Allestree, Derbyshire, England, død 27. december 2003 i London, England) var en britisk skuespiller, og en af de førende britiske karakterskuespillere på scene og lærredet.

Bates teaterdebuterede i 1955 som medlem af English Stage Company, og gjorde sig i 1956 bemærket i John Osbornes skuespil Look Back in Anger (Ung vrede), og filmdebuterede som en af sønnerne i Tony Richardsons The Entertainer (Entertaineren, 1960), også efter Osborne. På scenen spillede han i klassikere (såsom Shakespeare, Tjekhov), men fortsatte også sin indsats for samtidsdramatikere som Harold Pinter, David Storey og Tom Stoppard. Han havde et betydeligt antal filmroller, men hans brede popularitet var baseret på en håndfuld af dem, bl.a. i Zorba the Greek (Zorba - grækeren, 1964), Georgy Girl (1966), Women in Love (Når kvinder elsker, 1969) og An Unmarried Woman (En fri kvinde, 1978). Bates var også Claudius i Franco Zeffirellis Hamlet (1990) og medvirkede i Robert Altmans Gosford Park (2001).

Privatliv 
Bates var gift med Victoria Ward, men havde også en række homoseksuelle forhold samtidigt.

Eksterne henvisninger 

 

Skuespillere fra Storbritannien
Personer fra Derbyshire
Personer tildelt Commander of the Order of the British Empire
Briter i 1900-tallet
Briter i 2000-tallet
The Abyss

The Abyss (På dansk: Dybet) er en amerikansk science fiction film fra 1989, instrueret af James Cameron, kendt for bl.a. Terminator, Titanic og Avatar. Danske Mikael Salomon er fotograf på filmen. Filmen havde premiere i USA den 9. august 1989 imens den danske biograf premiere først var to måneder senere, 14 oktober 1989.

Handling 

Filmen forgår under vandet og handler om en bjærgning af en amerikansk atom-ubåd. Det viser sig snart at der er mere dernede end den forulykket ubåd.

Medvirkende 
 Ed Harris som Virgil "Bud" Brigman, værkfører for Benthic Petroleum boreplatform.
 Mary Elizabeth Mastrantonio som Dr. Lindsey Brigman, Bud's kone.
 Michael Biehn som US Navy SEAL Løjtnant Hiram Coffey, den øverstbefalende for Navy SEAL team.
 J.C. Quinn som Arliss "Sonny" Dawson
 Leo Burmester som Catfish De Vries.
 Kimberly Scott som Lisa "One Night" Standing
 Todd Graff som Alan "Hippy" Carnes, en konspirationsteoretiker der mener, at NTI er blevet dækket af CIA. Han bærer en kæledyrsrotte på hans skulder.
 John Bedford Lloyd som Jammer Willis
 Chris Elliott som Bendix
 Capt. Kidd Brewer Jr. som Lew Finler
 George Robert Klek som Wilhite, en US Navy SEAL
 Christopher Murphy som Schoenick, en US Navy SEAL
 Adam Nelson som Ensign Monk, en US Navy SEAL
 Richard Warlock som Dwight Perry
 Jimmie Ray Weeks som Leland McBride
 J. Kenneth Campbell som DeMarco
 William Wisher, Jr. som Bill Taylor, en reporter
 Ken Jenkins som Gerard Kirkhill

Special Edition 
Den forlængede udgave af filmen (extended edition) er 28 minutter længere og indeholder en masse nye scener plus en alternativ scene. Disse inkludere bl.a. en tidevandsbølge som ikke var med i den oprindelige udgave. Der er desuden referencer til menneskerhedens forhold til krig og selvdestruktiv adfærd. På grund af disse scener er filmens slutning markant anderledes end den oprindelige biograversion.

Hjemmevideo udgivelser 
Dybet har været udgivet i danmark på VHS (extended edtion). 2-DVD udgave fr 2001 som inkluderede begge udgaver af filmen. En 1-DVD udgave som var identisk med den disk 1 fra 2001 udgivelsen. Filmen er endnu ikke udgivet på Blu-ray.

Noter

Eksterne Henvisninger 
 

Amerikanske film fra 1989
Science fiction-film fra USA
Engelsksprogede film
Film instrueret af James Cameron
Langt fra Las Vegas-afsnit

Denne artikel indeholder en liste over de afsnit der er blevet vist af TV2s danske sitcom, Langt fra Las Vegas, der blev skabt af Casper Christensen og Frank Hvam. Serien blev sendt første gang på TV2 Zulu fra 27. februar 2001 til 25. november 2003, og er senere blevet genudsendt op til flere gange. Serien har i alt 53 afsnit, fordelt over 5 sæsoner. Alle fem sæsoner er udsendt på dvd og vhs.

Handlingen foregår på tv-stationen Jump Start og omhandler de ansattes hverdag, hvilket i løbet af serien medfører mange sjove scener. Hovedpersonerne er komikeren Casper Christensen, den kiksede sportskommentatorer Kenny Nickelman (Frank Hvam), den perverse chef Niels Buckingham (Klaus Bondam), arkitekten og senere tv-stationens pressechef Liva Knibbe Eberhardt (Iben Hjejle), sekretæren Lisa (Katja K), journalisten Kim Dorowsky (Sofie Stougaard) og den brystfikserede kameramand Robert Dølhus (Lars Hjortshøj).

Første sæson 
Første sæson af Langt fra Las Vegas blev for første gang sendt 27. februar 2001 til 22. maj 2001. Nogle af skuespillerne fra første sæson blev dog i de næste fjernet, nogle af rollerne omskrevet, og Jumpstart ommøbleret.

Anden sæson 
Anden sæson af Langt fra Las Vegas blev for første gang sendt 5. marts 2002 til 7. maj 2002. Jumpstart er blevet ommøbleret og Wolf er ikke længere en del af redaktionen. Ligeledes overtager Niels stillingen som redaktionschef da Kim vil prøve kræfter som forfatterinde. Kenny har også fået en mere kikset fremtræden og er blevet dårligere til at charmere damer og ligeledes virker Robert dummere end før.

Tredje sæson 
Tredje sæson blev sendt fra 17. september til 19. november 2002.

Fjerde sæson 
Fjerde sæson blev sendt fra 18. marts til 20. maj 2003

Femte sæson 
Femte sæson blev sendt fra 23. september til 25. november 2003.

Eksterne henvisninger 
TV 2's hjemmeside.

Langt fra Las Vegas
Wurm

Wurm (hollansk Worm) er en 53 km lang biflod til Rur i Euregio Maas-Rhein. Den har givet navn til det tidligere "Wurmrevier", som var en del af stenkulsområdet ved Aachen.

Forløb 
Wurm har sit udspring ved foden af Duisbergkopf, et højdedrag i skovene syd for Aachen i nærheden af B57 ved Steinebrück (Diepenbenden) hvorfra den flyder i nordlig retning ind i Aachen-bækkenet. Fra udspringet i ca. 260 meters højde strømmer floden med ca. 1,4 m³/s ned mod Rur, hvori den har sit udløb efter 53 km nprd for Heinsberg ved Kempen i blot 32 meters højde over havet. Vanddybden er der på omkring 1,4 meter og bredden er omkring 8 meter. Afvandingsområdet udgør ca. 354 km².

Kilder 
 G. Kalinka, J. Schütten: Naturraum Wurmtal. Wurmverlag, Herzogenrath 1993
 Dieter Berger: Duden Geographische Namen in Deutschland. Herkunft und Bedeutung der Namen von Ländern, Städten, Bergen und Gewässern. Duden-Taschenbücher 25, Dudenverlag, 1993,

Henvisninger

Eksterne kilder 

 Histor. Stadtplan Aachen und Burtscheid 19. Jh. mit Wurmverlauf
 Stadtportal Aachen 
 Oekologie Zentrum Aachen (Wurm) 
 Kort over Wurm og dens bifloder 
 Vandstanden i Wurm ved Randerath
 Vandstanden i Wurm ved Herzogenrath
 Europäischen Wasserrahmenrichtlinie (WRRL) im Teileinzugsgebiet Rur und südliche sonstige Maaszuflüsse (PDF 2,89 MB)

Floder i Tyskland
Rijksweg 10

Rijksweg 10 eller A10 er en motorvej i Amsterdam. A10 udgør en ringvej rundt om Amsterdam, der starter ved Coenplein

Motorveje
Bygninger, konstruktioner og anlæg i Nederlandene
Veje i Nederlandene
Ben Tennyson

Benjamin Kirby "Ben" Tennyson, almindeligvis kendt som Ben 10, er en fiktiv superhelt og hovedpersonen i Cartoon Network's Ben 10-franchise, skabt af Man of Action.

Ben startede som en almindelig 10-årig dreng, indtil han finder Omnitrixen i sin sommerferie; en urlignenderumvæsenenhed, som i første omgang tillod ham at forvandle sig til 10 forskellige rumvæsner, men han låser flere op, efterhånden som franchisen skrider frem. Med hjælp fra sin kusine Gwen og bedstefar Max bekæmper Ben forbrydere, men bliver hurtigt også draget ind i at kæmpe mod superskurke. På et tidspunkt, af ukendte årsager, fjerner Ben Omnitrix og trækker sig kortvarigt tilbage fra at være en helt i fire år. I Alien Force'' vender Ben tilbage til aktiv tjeneste efter Max forsvinder, og sammen med Gwen og sin tidligere fjende og rival Kevin Levin.

Referencer

Eksterne henvisninger 

 
 
Fiktive personer
Tegnefilmsfigurer
Ben 10
Stoense

Stoense er en lille landsby mellem Snøde og Lohals på den nordlige del af øen Langeland. Den er bl.a. kendt for sine internationale kirkekoncerter, der afholdes af Steens Leth familien.

"Stoense er nævnt første gang 1339 i formen Stugnes eller Stugnnes. Forleddet er en form af navneordet stoen, der betyder stub. Efterleddet er navneordet næs, som betyder stort kystfremspring".

Kilder 

Lokaliteter på Langeland
Fluesvamp

Fluesvamp (Amanita) er en slægt af svampe. De hører til gruppen af større hatsvampe og har følgende typiske fællestræk:
 Skæl på hatten
 Hvide lameller
 Stok med en (normalt tydelig) ring
 Knold og skede ved basis

Toksikologi 

Fluesvampene omfatter en håndfuld gode spisesvampe, men også en håndfuld giftige arter, hvoraf to står for de fleste registrerede dødsfald som følge af indtagelse af svampe.

Forekomst 
De almindeligste fluesvampe i Danmark er:

Andre fluesvampe

Signaturforklaring 
  = lækker spise
  = spiselig
  = uspiselig
  = ukendt giftighed
  = advarsel
  = giftig
  = påvirker sindet

Noter

Se også 

Bladhat-ordenen
Leccinum

Leccinum (skælrørhat) er svampeslægt, som tilhører rørhatteordenen. De almindeligste danske svampe i denne slægt er:
Brun skælrørhat(Leccinum scabrium)
Rustrød skælrørhat (Leccinum quercinum)
Orange skælrørhat (Leccinum versipelle)

Beskrivelse

Supplerende

Orange skælrørhat 
Denne svamp er rødgul, eller gullig, med grålige rør. Hatten er stor, op til 20 cm. Kødet er hvidt, men anløber hurtigt til en mørkere, ofte næsten sort nuance. Danner mykorrhiza med birk og findes derfor kun i nærheden af birketræer. Et af de bedste kendetegn er de sorte skæl, som sidder på stokken. Svampen er relativt almidelig i birkemoser. En god spisesvamp efter grundig tilberedning.

Rustrøs skælrørhat 
Hatten er brunrød, op til 20 cm. Skællene på stokken er brune.  Danner mykorrhiza med poppel. Relativt almindelig i områder med popler. God spisesvamp efter grundig tilberedning.

Noter

Litteratur 
Korhonen, Mauri (1973) Svampe i vor natur, Gyldendal
Knudsen, Henning & Jens H. Petersen (2009) Politikens svampebog, Politiken Forlag
Tidsskriftet Svampe. Foreningen til svampekundskabens fremme, diverse årgange.
 
Rørhat-familien
Thomas P. Hughes

Thomas Parke Hughes (13. september 1923 - 3. februar 2014) var en amerikansk teknologihistoriker. Han var professor emeritus i historie ved University of Pennsylvania og gæsteprofessor ved MIT og Stanford University.

Han bidrog til emner som teknologisk momentum, teknologisk determinisme, store tekniske systemer og social opbygning af teknologi.

Hughes var medlem af Ingenjörsvetenskapsakademien (IVA) og American Academy of Arts and Sciences. I 1985 modtog han desuden da Vinci-medaljen fra The Society of History of Technology.

Se også 
 Hughes' fasemodel

Hovedværker 
 Networks of Power: Electrification in Western Society, 1880-1930. Baltimore: Johns Hopkins University Press, 1983. .
 Med Wiebe E. Bijker og Trevor J. Pinch. The Social Construction of Technological Systems: New Directions in the Sociology and History of Technology. Cambridge, MA: M.I.T. Press, 1987.
 Med Renate Mayntz. The Development of Large Technical Systems. Frankfurt am Main: Boulder, CO: Campus Verlag; Westview Press, 1988.
 American Genesis: A Century of Invention and Technological Enthusiasm, 1870-1970. New York, NY: Viking, 1989. Which was also a Pulitzer Prize finalist.
 Med Agatha C. Hughes. Lewis Mumford: Public Intellectual. New York: 1990.
 Rescuing Prometheus. 1. udgave New York: Pantheon Books, 1998.

Noter

Eksterne links 
 Mundtligt interview med Thomas Parke Hughes (engelsk), Charles Babbage Institute, University of Minnesota.

Historikere fra USA
Medlemmer af Kungliga Ingenjörsvetenskapsakademien
Ansatte ved University of Pennsylvania
Faglitterære forfattere fra USA
Alfred Molina

Alfred Molina (født 24. maj 1953 i London, England) er en britisk skuespiller, uddannet ved Guildhall School of Music and Drama.

Molina er en betydelig karakterskuespiller som har gjort indsats i en lang række film. Han filmdebuterede i en smårolle i Raiders of the Lost Ark (Jagten på den forsvundne skat, 1981) og spillede en større rolle i Letter to Brezhnev (Brevet til Bresjnev, 1985), men det var som dramatikeren Joe Ortons elsker i Stephen Frears' Prick Up Your Ears (Spids ørerne, smukke, 1987) at han blev lagt mærke til. Han var kedelig ægtemand i Enchanted April (Vidunderlige april, 1992), havde roller i Paul Thomas Andersons Boogie Nights (1997) og Magnolia (1999), og spillede fransk borgmester i Lasse Hallströms Chocolat (2000). I tv-serien Bram & Alice (2002) var han en excentrisk forfatter. Molina har siden medvirket i bl.a. Frida (2002), filmen om maleren Frida Kahlo hvor han spillede hendes ægtemand Diego Rivera, James Mangolds skrækfilm Identity (2003), Spider-Man 2 (2004), hvor han var skurken, og The Da Vinci Code (Da Vinci Mysteriet, 2006). I 1991 spillede han også med i den gribende og sandfærdige historie om Betty Mahmoody's Ikke uden min datter.

Filmografi 
 Spider-Man: No Way Home (2021)

Eksterne henvisninger 

 

Skuespillere fra Storbritannien
Spansk-amerikanere
Skuespillere fra USA
Thorvald Hagedorn-Olsen

Thorvald Hagedorn-Olsen (1. juni 1902 i Svendborg – 20. januar 1996 i Oppe Sundby) var en dansk kunstmaler. Han var især kendt for sine danske landskabsmalerier og figurkompositioner.

Uddannelse 
Hagedorn-Olsen startede som malersvend i Svendborg og gik på Teknisk Skole, København under Thorsen fra 1923 til 1924. Derefter var han i lære hos Othon Friesz i Paris fra 1924 til 1925. Efter sin hjemkomt studerede han på Det Kongelige Danske Kunstakademi fra 1926 til 1929 under blandt andre Sigurd Wandel og Ejnar Nielsen. Han modtog Carl Jul. Petersens Legat 1926, understøttelse fra Den Raben-Levetzauske Fond 1931, Eibeschütz' Præmie 1932, Carlsons Præmie 1933, Carlsons Legat 1934-35 og 1936 samt Den Neuhausenske Præmie 1935.

Værker 
Hagedorn-Olsen har gennem årene udført flere store offentlige udsmykninger. Blandt andre:
 Vægmaleriet Menneskesamfundet i Aarhus Rådhus (1939-47)
 Keramik Vegetation og Tolerance og Opvågnen til Københavns Amtssygehus i Glostrup (1961-64) udført i samarbejde med Jeppe Hagedorn-Olsen.

Personlig baggrund 
Hagedorn-Olsen boede i mange år i Marbæk ved Roskilde Fjord hvorfra han hentede motiver og inspiration til sine landskabsbilleder. Han samarbejdede ved flere lejligheder med sin søn, keramikeren Jeppe Hagedorn-Olsen (født 1929). Han havde også en datter Bodil, der var kunstner og mor til Thomas Eje. Hagedorn-Olsen fik gennem mange år produceret og leveret rammer til sine billeder fra sin gode ven rammefabrikant Børge Christian Jeppesen. I 1936 deltog Hagedorn-Olsen i kunst konkurrencen i de olympiske lege i Berlin.

Eksterne henvisninger 
 
 Kunstonline.dk 
 Lokalavisen.dk
 

Malere fra Danmark
Personer fra Svendborg
Modtagere af De Neuhausenske Præmier
Danskere i 1900-tallet
Deltagere for Danmark ved sommer-OL 1936
Deltagere ved olympiske kunstkonkurrencer
Rødmende fluesvamp

Rødmende fluesvamp (amanita rubescens) er en af de spiselige svampe blandt fluesvampene. Almindeligt forekommende. Danner mykorrhiza med både løvtræer og nåletræer.

Kendetegn

Generelt 
De fleste fluesvampe er kendetegnet ved skæl på hatten, ring på stokken og større eller mindre udpræget knold, der er fæstnet i en skede.

Specielt 
Rødmende fluesvamp er en relativt stor svamp, med en hat på ca. 5 – 15 cm. Den skelnes bedst fra de øvrige fluesvampe på det rødmende kød. Et andet godt kendetegn er ringen, som er riflet og nedhængende.

Spiselighed 
En god spisesvamp med en mild, men også en smule anonym smag. Hathuden er sej og bør fjernes før svampen tilberedes. På grund af forvekslingsfare med især Panter – fluesvamp bør den ikke indsamles og tilberedes af ukyndige.

Noter 

Fluesvamp
Svampe i Danmark
Rød fluesvamp

Rød fluesvamp (Amanita muscaria) er en af de store, danske hatsvampe. Fluesvampe er svampe med karakteristiske fællestræk: Skæl på hatten, lameller, ring (normalt tydelig) på stokken, knold og skede ved basis. Hos rød fluesvamp kan hatten blive op til 20 cm, farven er dybrød (i meget regnfulde perioder dog afbleget) med hvide eller grålige skæl, der ofte er strøet ud over svampen som pudder.

Anvendelse 
Rød fluesvamp er en populær svamp i juledekorationer. Den beskrives nogle steder som svagt giftig, mens andre kalder den stærkt giftig. Da den menes at have en euforiserende virkning, findes der en del eksempler på, at den er blevet benyttet som rusmiddel. På længere sigt kan den medvirke til udvikling af psykiske lidelser.

Noter 

Fluesvamp
Euforiserende stoffer
Svampe i Danmark